cyanic-selkie/wikianc huggingface dataset:
Jaalan kirkko
Kirkon kellotapulissa on kaksi kelloa. Pienempi messinkinen kello on valettu Pietarissa 1878. Suurempi kello on Lokomon valmistama vuodelta 1956.
Kirkon sankarihautausmaan muistomerkin on suunnitellut Jaalassa syntynyt kuvataiteilija Tapani Lemminkäinen
Eesti Maaülikooli SK
Eesti Maaülikooli SK  on viron pääsarjassa Meistriliigassa pelaava salibandyseura.
Kim Jin-hui
Kim Jin-hui (s. 1. maaliskuuta 1940) on eteläkorealainen entinen lentopalloilija. Hän oli mukana Tokion olympialaisissa 1964, joissa Etelä-Korea oli turnauksen kymmenes eli viimeinen.
Luettelo pikkuplaneetoista: 413 001–414 000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 413001:stä ja päättyen 414000:een. Kokonaisen luettelon löytää katsomalla Luettelo pikkuplaneetoista.
Giovanni Cornacchia
Giovanni Cornacchia (18. kesäkuuta 1939 – 23. heinäkuuta 2008) oli italialainen yleisurheilija. Hänen päälajinsa oli 110 metrin aitajuoksu.
Cornacchia saavutti hopeaa 110 metrin aitajuoksussa Belgradin EM-kilpailuissa 1962 ajalla 14,0 s. Hän hävisi Neuvostoliiton Anatoli Mihailoville 0,2 sekuntia. Tokion 1964 olympialaisissa 110 metrin aitajuoksun loppukilpailuun osallistui kolme italialaista, joista toiseksi parhaana Cornacchia sijoittui seitsemänneksi ajalla 14,1 s. Budapestin EM-kilpailuissa 1966 Cornacchia sijoittui viidenneksi ajalla 14,2 s ollen jälleen loppukilpailun kolmesta italialaisesta toiseksi paras.
Buddy Clark
Buddy Clark synt. Samuel Goldberg (26. heinäkuuta 1912 Dorchester, Massachusetts – 1. lokakuuta 1949 Los Angeles, Kalifornia) oli yhdysvaltalainen laulaja. Hän kuului 1930- ja 1940-lukujen suosituimpiin miessolisteihin.
Vuonna 1934 Clark pääsi esiintymään Benny Goodmanin Let's Dance -radio-ohjelmaan ja Your Hit Paraden vakioesiintyjänä hän oli 1936–1938. Ensimmäisen top 20 -hittinsä hän sai 1930-luvun puolessavälissä kappaleella "Spring Is Here". Sitä seurasi pitkä tauko hittikappaleissa, kunnes hän vuonna 1947 pääsi myyntitilastojen kärkeen kappaleella "Linda". Sitä seurasivat muun muassa menestyskappaleet "Peg O' My Heart", "An Apple Blossom Wedding", "Don't You Love Me Anymore", "I'll Dance at Your Wedding" ja "Love Somebody". Vuonna 1949 hän levytti muun muassa Doris Dayn ja Dinah Shoren kanssa.
Clark kuoli lento-onnettomuudessa lokakuussa 1949. Hän on saanut tähden Hollywood Walk of Famelle.
Riiko Sakkinen
Riiko Sakkinen (s. 1976 Helsinki) on suomalainen kuvataiteilija.
Sakkinen valmistui Kuvataideakatemiasta vuonna 2002, minkä jälkeen hän on asunut Espanjassa, Pepinon kylässä Toledossa.
Sakkinen on perustanut turborealismiksi kutsumansa taidesuuntauksen, joka pyrkii ironian ja provokaation keinoin käsittelemään kapitalismin aiheuttamia taloudellisia ja yhteiskuntapoliittisia kysymyksiä.
Sakkinen on pitänyt omia näyttelyitä ja osallistunut yhteisnäyttelyihin Euroopassa ja Yhdysvalloissa, ja hänen töitään on muun muassa New Yorkin Modernin taiteen museon, Amos Andersonin taidemuseon ja Kiasman kokoelmissa. Hän on tehnyt taiteellista yhteistyötä muun muassa Jani Leinosen ja Katja Tukiaisen kanssa.
Helmikuussa 2013 Sakkinen piilotti Helsingin Rikhardinkadun kirjastossa viiden euron setelin 200 kirjan väliin. Sakkisen mukaan tempaus oli kunnianosoitus kirjallisuudelle, kirjoille ja lukemiselle.
Karl Denke
thumb|right|Ainoa tunnettu valokuva Karl Denkestä, otettu tämän itsemurhan jälkeen Karl Denke (12. elokuuta 1870 – 22. joulukuuta 1924) oli saksalainen sarjamurhaaja ja kannibaali. Hän syntyi nykyisessä Puolan Ziębicessä. Aikuisiällään hän soitti urkuja paikallisessa kirkossa. Denken rikokset tapahtuivat vuosina 1903–1924. Hän joutui pidätetyksi joulukuussa 1924 hyökättyään kirveen kanssa erään miehen asuntoon. Poliisi löysi Denken kotoa ihmislihaa, ja muistikirjassa oli tietoja kolmestakymmenestä henkilöstä, jotka olivat joutuneet sarjamurhaajan uhreiksi vuosien varrella. Uhreista 27 oli miehiä ja kuusi naisia. Denke kirjoitti muistikirjaan uhrien painot kuolleena, alasti sekä suolistettuna. Denke teki itsemurhan hirttäytymällä taskuliinaansa selliinsä pidätyksen jälkeen.
On myös epäilty, että Denke olisi myynyt murhaamiensa ihmisten lihaa Breslaun (nyk. Wrocław) torilla.
HMS Arundel
HMS Arundel on ollut neljän Britannian Kuninkaallisen laivaston aluksen nimenä.
Päiväntasaajan Guinean vaakuna
thumb|Päiväntasaajan Guinean vaakuna Päiväntasaajan Guinean vaakuna on Päiväntasaajan Guinean tunnus lipun, kansallislaulun ja moton ohella. Se otettiin käyttöön vuonna 1979. Vaakuna on myös maan lipun keskellä.
Rudolf
Rudolf on eurooppalainen miehen etunimi. Nimi on germaanista alkuperää ja alkujaan yhdyssana, joka merkitsee ”maineikasta sutta”.
Suomessa nimi Rudolf oli Digi- ja väestötietoviraston tietojen mukaan annettu vuoden 2019 loppuun mennessä noin 4 500 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Rudolfin nimipäivä on 6. maaliskuuta.
Päiväntasaajan Guinean vaakuna
Kilvessä on mangrovepuu, joka on Päiväntasaajan Guineassa yleinen ja maan entisen pääkaupungin Batan symboli. Kilven yläpuolella olevat kuusi tähteä kuvaavat valtion manneraluetta ja viittä saarta Guineanlahdella
Kilven alla on valtion motto Unidad, Paz, Justicia, suomeksi yhtenäisyys, rauha, oikeus.
Luettelo vaalikauden 1972–1975 kansanedustajista
Tämä on luettelo vaalikauden 1972 kansanedustajista. Eduskuntavaaleissa 1972 valittu eduskunta toimi tammikuusta 1972 syyskuuhun 1975.
Paasisammalet
Paasisammalet (Schistidium) on kivisammalten heimoon kuuluva suku. Ne kasvavat erilaisilla kivialustoilla ja muistuttavat kivisammalia.
Derfflinger
Derfflinger voi tarkoittaa ainakin seuraavia:
The Power of Love (Huey Lewis and the Newsin kappale)
The Power of Love on rockyhtye Huey Lewis and the Newsin kappale vuodelta 1985. Kappale tuli kuuluisaksi Paluu tulevaisuuteen -elokuvasta.
Luettelo Johanna Kurkelan kappaleista
Tämä on luettelo Johanna Kurkelan levyttämistä kappaleista aakkosjärjestyksessä. Listassa on kaikkiaan 94 kappaletta.
Omer (Israel)
Omer (hepr. עֹמֶר‎) on kaupunki Israelin Eteläisellä hallintoalueella Beerseban kaupungin vieressä. Sen asukasluku vuonna 2018 oli 7 586.
Arija Bareikis
Arija Bareikis (s. 21. heinäkuuta 1966 Bloomington, Indiana) on yhdysvaltalainen näyttelijä, joka on esiintynyt muun muassa elokuvassa Deuce Bigalow – 10 dollarin gigolo (1999) ja televisiosarjassa Southland.
Omer (Israel)
Maantiede
Omer sijaitsee Etelä-Israelissa noin kuusi kilometriä Beerseban kaupungista koilliseen. Kaupunki on nimetty viereisen El Omrin kukkulan mukaan.
Arija Bareikis
Bareikisin sukunimi on liettualainen. Hän on valmistunut vuonna 1988 Stanfordin yliopistosta. Hänen isänsä on germaanisen kirjallisuuden professori Indianan yliopistossa.
Omer (Israel)
Historia
thumb|vasen|Näkymä vuodelta 1974. Omerin perustivat vuonna 1961 paikalle muuttanut joukko Beerseban asukkaita. Osa heistä työllistyi paikallisilla tehtailla ja osa ryhtyi maanviljelijöiksi. Maatalouden merkitys on kuitenkin sittemmin vähentynyt ja paikkakunta on samalla kaupungistunut. Oma kuntansa Omerista tuli vuonna 1974.
Väestö
Omerin asukasluku oli vuoden 2018 lopussa 7 586. Vuonna 2002 vastaava lukema oli 5 840.
Diana King
Diana King (s. 8. marraskuuta 1970 Spanish Town, Jamaika) on jamaikalainen laulaja ja lauluntekijä.
Kingin ensimmäinen single ”Shy Guy” julkaistiin maaliskuussa 1995. Kappale sisältyi elokuvan Pahat Pojat soundtrackille sekä Kingin debyyttialbumille Tougher Than Love (1995). King kirjoitti kappaleen itse apunaan Andy Marvel ja Kingsley Gardner, ja sen tuotti Marvel. Kappaleen julkaisi vuonna 1995 maailmanlaajuisesti Sony Music.
Kappaleen paras sijoitus Yhdysvalloissa oli Billboard Hot 100 -listan kahdeksantena. Suomessa se oli Virallisen singlelistan kärjessä ainakin neljä viikkoa. Kingin ensimmäinen albumi Tougher Than Love julkaistiin vuonna 1995. Yhdysvaltain Billboard 200 -listalla sen paras sijoitus oli 179., ja Top Reagge Albums -listalla kolmantena. Suomessa albumin paras sijoitus oli Virallisen listan yhdeksäntenä.
Kingin toinen albumi Think Like a Girl julkaistiin 30. syyskuuta 1997. Yhdysvalloissa se oli Top Reggae Albums -listan ykkösenä. Albumin single ”I Say a Little Prayer” oli parhaimmillaan Billboard Hot 100 -listan sijalla 38, ja single ”L-L-Lies” listan sijalla 71.
30. heinäkuuta 2002 julkaistiin Kingin kolmas albumi Respect.
Vuonna 2012 Diana King kertoi Facebook-sivullaan olevansa lesbo. Hän on ensimmäinen jamaikalainen muusikko, joka on julkisesti kertonut olevansa homoseksuaalinen.
Ruben Rampazzo
Ruben Rampazzo (s. 22. elokuuta 1993 Bolzano ) on italialainen uransa lopettanut jääkiekkoilija. Hänellä on myös Sveitsin kansalaisuus. Rampazzo pelasi 2010-luvulla Italiassa, Sveitsissä ja Ruotsissa ja edusti Italian maajoukkuetta kolmissa 1. divisioonan maailmanmestaruuskisoissa.
Isokokoinen Rampazzo pelasi ammatilaisuransa alussa Ritten/Renonissa Italian pääsarjassa Serie A:ssa. Hän siirtyi sveitsiläiseen HC Davosiin kesällä 2015 ja pelasi siellä kaksi kautta. Välillä häntä lainattiin alempien sarjatasojen joukkueisiin. 2017–2018 Rampazzo pelasi Sveitsin toisella sarjatasolla EHC Vispissä ja hänen uransa viimeiseksi jääneellä kaudella 2018–2019 Ruotsin toisella sarjatasolla IK Panternissa.
Rune (nimi)
Rune on pohjoismainen miehen etunimi. Nimi johtuu muinaisskandinaavisesta sanasta rún, joka merkitsee salaista oppia tai tietoa.
Joensuunlahti - Venesillanlahti
Joensuunlahti - Venesillanlahti on Natura 2000 -suojelualue Tammelassa Kanta-Hämeen maakunnassa. Se käsittää vesialuetta Tammelan Kuivajärvessä järven pohjoispäässä Joensuunlahdella ja Venesillanlahdella järven luoteisrannalla Kankaisten ja Saaren kylien luona.
Rune (nimi)
Suomessa Rune-nimi oli annettu vuoden 2019 loppuun mennessä 1127 miehelle ja alle viidelle naiselle. Yli puolet Rune-nimisistä on syntynyt 1940- ja 1950-luvuilla. Runen nimipäivä suomenruotsalaisessa kalenterissa on 28. helmikuuta.
Joensuunlahti - Venesillanlahti
Lahdista Venesillanlahti on aiemmin muodostanut salmen Kuivajärven ja viereisen Pyhäjärven välille. Kun Tammelan Pyhä- ja Kuivajärvien pintaa vuonna 1827 laskettiin parilla metrillä, Venesillan kohdalla ollut salmi madaltui ja lopullisesti vesiyhteys katkesi salmen poikki kulkevan maantien penkereeseen nykyisellä yhdystiellä 2823. 2010-luvulla Venesillan kohdalla oleva vesiyhteys avattiin rakentamalla tien alitse rumpu Venesillalahden veden vaihtumisen ja veden laadun parantamiseksi.
Germán Gabriel
Germán Antonio Gabriel Benaches (s. 16. marraskuuta 1980 Caracas, Venezuela) on espanjalainen koripalloilija.
Isona laitahyökkääjänä tai sentterinä pelaava Gabriel on voittanut urallaan muun muassa EuroCupin ja Venezuelan mestaruuden.
Espanjan maajoukkueessa Gabriel voitti EM-pronssia Sloveniassa 2013.
The Time of My Life
The Time of My Life voi tarkoittaa:
Hitusammalet
Hitusammalet (Seligeria) on hitusammalten heimoon kuuluva suku. Ne ovat hyvin pieniä kalkkikallioilla kasvavia kärkipesäkkeisiä lehtisammalia.
Ranskan Grand Prix 1966
Ranskan Grand Prix 1966 oli Formula 1 -sarjan osakilpailu, joka ajettiin 3. heinäkuuta 1966 Reims-Gueux -radalla. Kilpailun voitti Jack Brabham, jolle voitto oli kauden ensimmäinen.
Kompilaatio
Kompilaatio on kirjallinen tuote, joka on koostettu yhdistelemällä samaa aihetta käsittelevien muiden kirjoittamien julkaisujen otteita tai muu yhdistelemällä luotu teos, esimerkiksi kokoelmalevy. Kompilaation tekijää sanotaan kompilaattoriksi ja kompilaation suorittamista kompiloimiseksi.
Birgitta Valberg
Birgitta Valberg (16. joulukuuta 1916 – 29. maaliskuuta 2014 ) oli ruotsalainen näyttelijä. Hän opiskeli aikoinaan Kuninkaallisen draamateatterin oppilaskoulussa ja saikin kiinnityksen Kuninkaalliseen draamateatteriin. Hän teki ensiesiintymisensä elokuvassa jo vuonna 1934. Myöhempien elokuvaesiintymisten joukkoon lukeutuu rooli Ingmar Bergmanin elokuvassa Neidonlähde (, 1960).
Suurvalkku
Suurvalkku (Cephalanthera damasonium) on Euroopassa esiintyvä lumovalkkujen sukuun kuuluva kämmekkäkasvi.
Ulkonäkö ja koko
Suurvalkku kasvaa 15–50 senttimetriä korkeaksi. Sen karvattomassa varressa on tyvellä pari tuppimaista lehteä ja 2–4 varsilehteä. Lehdet ovat 4–10 cm pitkät, muodoltaan soikeat–suikeat. Suurvalkulla on 3–12 kukkaa, jotka jäävät usein avautumatta. Kukat ovat väriltään kellanvalkoiset ja huulesta keltajuovaiset. Ulommat kehälehdet (sepalit) ovat tylpät ja hieman pidemmät verrattuna melko samannäköiseen miekkavalkkuun (Cephalanthera longifolia).
Levinneisyys
Suurvalkkua tavataan Keski- ja Etelä-Euroopassa. Sen pohjoisimmat esiintymispaikat ovat Ruotsin Gotlannissa ja Tanskassa. Pohjoismaissa sen kasvupaikkana ovat kuivat kalkkipitoiset männiköt.
Bullionismi
Bullionismi on 1500-1600-luvuilla vaikuttanut alkeellinen talouspolitiikan muoto. Sen päämääränä on hankkia maalle mahdollisimman paljon kultaa ja hopeaa ja estää niiden vienti pois maasta, jopa kuoleman uhalla. Esimerkki bullionistisesta talouspolitiikasta on Espanjan pyrkimys estää Amerikasta tuodun kullan päätymistä muille.
Ulkosuodatin
Ulkosuodatin on akvaarioissa käytettävä suodatintyyppi. Periaatteessa nimityksellä voitaisiin ymmärtää kaikkia suodatintyyppejä jotka sijaitsevat varsinaisen vesialtaan ulkopuolella mutta yleensä ulkosuodattimella tarkoitetaan nimenomaan altaan ulkopuolelle asennettavaa ulkopönttösuodatinta. Joten esimerkiksi valutussuodatinta tai leijuhiekkasuodatinta ei yleensä kutsuta ulkosuodattimeksi vaikkakin usein sijaitsevat altaan ulkopuolella.
Ulkosuodatin on toimintaperiaatteeltaan melko yksinkertainen, vaikkakin on olemassa myös pitkälle kehitettyjä jaksoittaisella vedenohjausjärjestelmillä ja lämmitysvastuksilla varustettuja versioita. Vesi johdetaan lappoperiaatteella imuputkea pitkin altaan reunan yli letkuja pitkin itse suodattimen alaosaan. Sieltä vesi kulkeutuu suodatusmassojen läpi kohti laitteen kannessa olevaan pumppuun, josta vesi pumpataan letkuja pitkin ja suihkuputkien välityksellä takaisin altaaseen. Ulkosuodattimen suodatustoimintaperiaate on laaja-alainen. Yleensä se toimii sekä mekaanisena suodattimena eli sihtinä ja sen lisäksi vaihtelevissa määrin biologisena suodattimena. Suodatusmateriaalivalinnoista riippuen laite voi toimia myös kemiallisena suodattimena. Muita tehtäviä ulkosuodattimella on vesikierron varmistaminen ja lämpökerrostumien tasaaminen altaassa.
Ulkosuodatin on sisäsuodattimen ohella yleisin akvaarioissa käytetty suodatintyyppi. Miltei kaikki käytössä olevat laitteet ovat teollisesti valmistettuja, koska tyyppi sopii siihen hyvin. Yleisimmät valmistusmaat ovat Saksa ja Italia. Myös Kaukoidässä on laitevalmistusta. Tunnetuimpia tuotemerkkejä Suomessa ovat esimerkiksi Eheim, Fluval, Sacem ja Sera.
Bodil Kornbek
Bodil Holmgren Kornbek (s. 10. elokuuta 1961 Kööpenhamina) on tanskalainen poliitikko. Hän kuului kymmenen vuoden ajan kristillisdemokraatteihin ja istui Folketingetissä vuosina 2001–2005. Vuonna 2005 Kornbek seurasi Marianne Karlsmosea puolueensa puheenjohtajana. Vuonna 2008 hän loikkasi sosiaalidemokraatteihin.
Jari Mönkkönen
Jari Mönkkönen (s. 10. toukokuuta 1974 Jyväskylä) on suomalainen telinevoimistelija. Mönkkönen voitti eniten menestystä tuoneella telineellään rekillä hopeaa Pietarin EM-kilpailuista 1998. Mitali oli Suomelle ensimmäinen EM-kilpailuista 25 vuoteen. Yhtä aikaa rekin maailmanmestaruuden voittaneen Jani Tanskasen kanssa kilpaillut Mönkkönen voitti Glasgow’ssa vuonna 2001 rekillä ensimmäisenä suomalaisena maailmancupin osakilpailun. Lisäksi hän oli rekillä MM-kilpailujen seitsemäs vuonna 2001 ja kahdeksas vuonna 1994. Mönkkönen edusti Jyväskylän Voimistelijat ’79:ää, ja häntä valmensivat Timo Nuotio ja Mika Holopainen.
Nuoruusvuodet
Mönkkönen syntyi Jyväskylässä 10. toukokuuta 1974. Lapsena hän harrasti yleisurheilua. Suomen telinevoimistelumaajoukkueen päävalmentajana tuolloin työskennellyt Mika Holopainen löysi 11-vuotiaan Mönkkösen kaverinsa kanssa leikkimästä Jyväskylän monitoimitalon telinesalista, jonne he olivat harjoitusten jälkeen menneet hyppimään. Holopainen pyysi Mönkköstä kokeilemaan telinevoimistelua, mihin tämä suostui. Holopainen ja Timo Nuotio valmensivat Mönkköstä tämän uran aikana.
Telinevoimistelu-uransa alussa Mönkkönen harjoitteli kovaa, mutta pohjakuntoa hän harjoitteli suhteellisen vähän, mikä hänen itsensä mielestä saattoi johtaa myöhemmällä uralla loukkaantumisiin. Miesten maajoukkueeseen Mönkkönen nousi vuonna 1989.
Kansainvälinen läpimurto
Mönkkönen voimisteli 19-vuotiaana Brisbanen MM-kilpailuissa 1994, joissa hän sijoittui hypyssä jaetulle 36. sijalle pistein 9,150 ja nojapuilla jaetulle 53. sijalle pistein 8,625. Rekillä hän voimisteli selvästi vahvemmin ja sijoittui karsinnassa jaetulle seitsemännelle tilalle pistein 9,475. Tuloksellaan Mönkkönen selviytyi rekin loppukilpailuun, jossa hän oli kahdeksas 8,950 pistettä tuottaneella suorituksella. Maailmanmestaruuden voitti Valko-Venäjän Vitali Štšerbo. Mönkkösen saavuttama loppukilpailupaikka arvokisoissa oli suomalaiselle telinevoimistelijalle ensimmäinen 21 vuoteen. Moniottelussa Mönkkönen sijoittui parhaana suomalaisena 49. sijalle pistein 52,500.
Sabaen MM-kilpailuissa 1995 Mönkkönen oli moniottelun karsinnan 124:s eikä selviytynyt telinekohtaisiin välieriin tai ottelun loppukilpailuun. Kööpenhaminan EM-kilpailuissa 1996 Moniottelun karsinnassa hän oli 33:s ja Suomen joukkue 21:s. Saman vuoden MM-kilpailuissa jyväskyläläinen sijoittui rekillä karsinnassa kahdeksanneksi pistein 9,550 ja välierässä 16:nneksi vaatimattomilla pisteillä 8,225. Nojapuilla Mönkkönen oli karsinnan 24:s, muttei selviytynyt 16 parhaan välieriin. Vuoden 1997 MM-kilpailuissa Lausannessa Mönkkönen voimisteli Suomen 25:nneksi sijoittuneessa joukkueessa. Moniottelun karsinnassa hän oli 91:s, eikä päässyt loppukilpailuihin. Mönkkösen seuratoveri Jani Tanskanen voitti Lausannessa rekillä maailmanmestaruuden.
EM-hopeaa Pietarissa
Pietarin vuoden 1998 EM-kilpailuissa Suomen joukkue sijoittui 11:nneksi. Mönkkönen voimisteli ottelun karsinnassa sijalle 19 ja selviytyi 24 parhaan loppukilpailuun. Loppukilpailussa hän sijoittui 15:nneksi. Myös rekillä Mönkkönen ylsi loppukilpailuun, jossa hänen 9,537 pisteen suorituksensa palkittiin hopeamitalilla. Mestaruuden voittanut Espanjan Jesús Carballo keräsi pistemäärän 9,650. Edellinen suomalainen EM-mitalin saavuttanut telinevoimistelija oli nojapuilla vuonna 1973 hopealle sijoittunut Mauno Nissinen.
Vuonna 1999 Mönkkönen voimisteli nojapuilla maailmancupin Glasgow’n osakilpailussa viidenneksi. Saman vuoden MM-kilpailuissa hän sijoittui ottelussa parhaana suomalaisena sijalle 74. Joukkuekilpailussa Suomi oli 30:s.
Menestysvuosi 2001
Keväällä 2001 Mönkkönen menestyi maailmancupissa. Hän teki Glasgow’n maailmancupin rekkikilpailussa historiaa voitettuaan ensimmäisenä suomalaisena maailmancupin osakilpailun. Saavutukseen ylsi seuraavan kerran Tomi Tuuha kuusi vuotta myöhemmin. Pariisin maailmancup-kilpailussa Mönkkönen sijoittui hevosella toiseksi ja rekillä kolmanneksi, ja Cottbusissa hän oli rekillä kuudes. Huhtikuussa Mönkkönen sijoittui maailman rekkitilastossa toiseksi ja hevosella kolmanneksi.
Gentin MM-kilpailuissa Mönkkönen kilpaili kolmella telineellä: hevosen 8,475 ja hypyn 8,962 pistettä eivät riittäneet loppukilpailuihin, mutta rekillä hän voimisteli 9,462 pisteen suorituksella karsinnan kymmenenneksi. Kahden rekin loppukilpailuun selviytyneen kilpailijan loukkaannuttua suomalainen pääsi varasijalta loppukilpailuun, jossa hän voimisteli pisteet 8,737 sijoittuen seitsemänneksi. Selkävaivoista kärsinyt Mönkkönen kävi karsinnan ja loppukilpailun välissä hakemassa hoitoa Jyväskylästä. Joukkuekilpailussa Suomen joukkue karsiutui loppukilpailusta oltuaan 19:s.
Keskittyminen rekkiin
Vuonna 2003 käytiin Anaheimin MM-kilpailut, joissa jaettiin kilpailupaikkoja Ateenan kesäolympialaisiin. Suomen joukkue sijoittui Anaheimissa 27:nneksi. Mönkkönen karsi loppukilpailupaikasta hevosella, nojapuilla ja rekillä, joista päätelineellään rekillä hän voimisteli pisteet 9,562. Suoritus riitti sijalle 17, mikä ei kuitenkaan riittänyt loppukilpailuun, ja olympiapaikka jäi haaveeksi.
Vuoden 2004 ajan Mönkkönen vähensi harjoitteluaan saadakseen opintonsa päätökseen. Vuonna 2005 hän ei selviytynyt Debrecenin EM-kilpailujen rekkifinaaliin. Lokakuussa rekkisarjaansa vaikeuttanut ja terveenä harjoitellut Mönkkönen tavoitteli menestystä Melbournen MM-kilpailuista, joissa hän kuitenkin jäi vaatimattomiin pisteisiin 8,025. Maaliskuussa 2006 Mönkkönen voimisteli maailmancupin osakilpailussa Teheranissa rekillä neljänneksi uusitun pistejärjestelmän pistein 14,900. Teheranissa hän sairastui salmonellaan ja verenmyrkytykseen, joista toipuminen kesti yli kuukauden. Volosin EM-kilpailuissa Mönkkönen teki rekillä sarjan keskivaiheilla virheen ja otti askeleita alastulossa, eikä hänen 14,600 pistettä tuottanut rekkisarjansa riittänyt karsinnasta eteenpäin. Lokakuun MM-kilpailuissa Århusissa Mönkkönen voimisteli rekillä 15,075 pistettä, mikä ei riittänyt loppukilpailuun. Mönkkönen päätti lopettaa urheilu-uransa 32-vuotiaana marraskuussa järjestettyjen SM-kilpailujen jälkeen.
Yksityiselämä
Mönkkönen on naimisissa ja hänellä on kolme lasta, kaksi tyttöä ja poika. Hän aloitti vuonna 2002 palomiehen ammattiin tähdänneet opinnot Kuopion Pelastusopistolla ja valmistui ammattiinsa joulukuussa 2004. Voimistelijanuransa viimeisinä vuosina hän joutui käymään töissä harjoittelunsa ohessa varmistaakseen toimeentulonsa. Mönkkönen on myös tehnyt telinevoimisteluohjelmia Suomen alppihiihtomaajoukkueelle, mäkihyppääjille ja jääkiekkoilijoille.
Mönkkönen halvaantui kaulasta alaspäin voimisteluharjoituksissa heinäkuussa 2016.
Mönkkönen perusti vuonna 2018 Helsingin Konalaan Game of Skills -areenan, jossa hän myös toimii ohjaajana. Asiakkaina on muun muassa jääkiekkoilijoita, koripalloilijoita, cheerleadereitä, judokoita ja taitoluistelijoita.
Felix von Kunowski
Felix von Kunowski (1868–1942) oli saksalainen upseeri ja pikakirjoitusjärjestelmän kehittäjä.
Felix von Kunowski kehitti yhdessä veljensä Albrecht von Kunowskin kanssa Kansallispikakirjoitus-nimisen pikakirjoitusjärjestelmän, joka julkaistiin vuonna 1898. He julkaisivat vuonna 1895 yhdessä myös kirjan Die Kurzschrift als Wissenschaft und Kunst.
Dragan Bender
Dragan Bender (s. 17. marraskuuta 1997 Čapljina, Bosnia ja Hertsegovina ) on kroatialainen koripalloilija, pelipaikaltaan iso laitahyökkääjä. Hän edustaa NBA-seura Milwaukee Bucksia, jonne hän siirtyi vuonna 2019 edustettuaan kolme vuotta Phoenix Sunsia. Aiemmin hän on pelannut kotimaassaan ja Israelissa.
Bender varattiin NBA:han vuoden 2016 varaustilaisuudessa neljäntenä pelaajana. Hän pelasi Phoenix Sunsissa kausina 2016–2019 runkosarjassa 171 ottelua, joista 64 avauskokoonpanossa. Hän teki ottelua kohden 5,3 pistettä ja otti 3,8 levypalloa. Pudotuspeleihin Phoenix ei noina vuosina yltänyt.
Xavi Rey
Xavier ”Xavi” Rey Sanuy (s. 13. heinäkuuta 1987 Barcelona) on espanjalainen koripalloilija.
Sentterinä pelaava Rey on tehnyt pelaajauransa espanjalaisissa seurajoukkueissa.
Espanjan maajoukkueessa Rey voitti EM-pronssia Sloveniassa 2013.
1987
Vuosi 1987 oli normaalivuosi, joka alkoi torstaista.
Suomessa valmistauduttiin vuoden 1988 presidentinvaaleihin.
Helmikuu
thumb|Olof Palmen kuolinpaikalla oleva muistolaatta.
Maaliskuu
thumb|M/S Herald of Free Enterprise.
Huhtikuu
thumb|Saab JAS 39 Gripen.
Toukokuu
thumb|Mathias Rustin lentoreitti.
Lokakuu
thumb|Suuren myrskyn tuhoja Etelä-Englannissa.
Marraskuu
thumb|Tulipalo riehuu King's Crossin metroasemalla Lontoossa.
Antony Hewish
Antony Hewish (11. toukokuuta 1924 – 13. syyskuuta 2021 ) oli brittiläinen radioastronomi. Hän oli ensimmäinen tähtitieteilijä, joka palkittiin Nobelin fysiikanpalkinnolla vuonna 1974 yhdessä Martin Rylen kanssa. Hewish on Cambridgen yliopiston Cavendish-laboratoriossa emeritusprofessori ja tutkimusryhmän jäsen.
Hewishin opinnot Cambridgen yliopistossa keskeytyivät toisen maailmansodan takia. Hänet kutsuttiin ilmavoimiin, missä hän osallistui tutkan kehitystyöhön yhdessä Martin Rylen kanssa. Sodan jälkeen hän teki opintonsa loppuun ja liittyi Rylen tutkimusryhmään sai viran Cavendishin laboratoriossa. Hewish väitteli 1952. Ryhmä rakensi suuren radioteleskoopin, jonka avulla yksi Hewishin jatko-opiskelijoista, Jocelyn Bell Burnell, havaitsi radiolähteen, jota myöhemmin alettiin kutsua pulsariksi. Se, että Hewish ja Ryle saivat Nobelin mutta Bell ei kuulunut joukkoon, on herättänyt arvostelua. Toisten mielestä Bellin olisi ilman muuta kuulunut saada osuutensa Nobelista, toisten mukaan palkintoon johti laajempi tutkimustyö, muun muassa Rylen panos SAR-tutkien kehitystyössä.
Steel Meets Steel – Ten Years of Glory
Steel Meets Steel: Ten Years of Glory on HammerFallin ensimmäinen kokoelmalevy, joka julkaistiin 23. lokakuuta 2007. Albumi sisältää 2 CD:tä joissa on parhaita biisejä vuosilta 1997-2006 ja kolme uutta kappaletta ("The Abyss", "Last Man Standing" ja "Restless Soul").
Usko Meriläinen
Usko Aatos Meriläinen (27. tammikuuta 1930 Tampere – 12. marraskuuta 2004 Tampere) oli suomalainen säveltäjä. Hän oli keskeisiä hahmoja suomalaisessa säveltaiteessa.
Historiaa
Usko Meriläinen opiskeli Sibelius-Akatemiassa orkesterinjohtoa Leo Funtekin ja sävellystä Aarre Merikannon johdolla. Meriläinen johti Suomalaisen oopperan kuoroa 1954–1956, Kuopion kaupunginorkesteria 1956–1957 ja Tampereen Työväen Teatterin orkesteria 1957–1961. Hän oli Suomen Säveltäjät -yhdistyksen puheenjohtaja 1981–1992 ja Tampere Biennalen ideoija ja taiteellinen neuvonantaja. Meriläinen voitti parhaan musiikin Jussin elokuvasta Yksityisalue vuonna 1963.
Meriläinen palkittiin Pro Finlandia -palkinnolla vuonna 1987.
Meriläinen on haudattu Hietaniemen hautausmaan Taiteilijainmäelle.
Pakapyöli
Pakapyöli on kylä Salon kaupungin Perniössä. Kylä sijaitsee kantatien 52 varrella kunnan etelälaidalla.
Pakapyöli on keskiaikainen uudisasutuskylä. Varhaisin maininta kylästä on vuodelta 1419. Kylä jakautui sittemmin Iso-Pakapyöliin ja Vähä-Pakapyöliin. Isoviha autioitti laajalti Perniön kyliä, mutta Pakapyöli vaikuttaisi selvinneen ajasta varsin vähällä. Isojaon aikaan Iso-Pakapyölissä on ollut kolme tilaa ja Vähä-Pakapyölissä kaksi tilaa. Kylän nykyinen yhtenäinen rakenne on peräisin isojaon ajoilta, joskin 1950-luvulla rakennettu maantie on halkaissut kylän.
Eamonn Kinsella
Eamonn Edward Francis Kinsella (8. lokakuuta 1932 Carlow – 8. elokuuta 1991 Dublin) oli irlantilainen yleisurheilija. Hänen päälajinsa oli 110 metrin aitajuoksu.
Kinsella sijoittui 110 metrin aitajuoksussa viidenneksi Bernin EM-kilpailuissa 1954. Hän sai saman loppuajan 14,7 s kuin saksalainen pronssimitalisti Berthold Steines.
Yleiskaava
Yleiskaava on kunnan koko maantieteellisen alueen maankäytön suunnitelma. Yleiskaava sijaitsee kaavoituksen tasoissa maakuntakaavan ja asemakaavan välissä. Yleiskaava sovittaa yhteen ja ohjaa yksityiskohtaisempien asemakaavojen laatimista. Yleiskaavalla ohjataan kaava-alueen käyttöä yleispiirteisesti määrittelemällä ja sovittamalla yhteen esimerkiksi asuin- ja virkistysalueiden, työpaikkojen, palvelujen ja liikenneväylien sijainnit.
Yleiskaavassa voidaan myös merkitä ennallaan säilyvät alueet ja ne alueet, joihin tulee joko pienempiä tai suurempia muutoksia. Koko kuntaa käsittelevää kaavaa kutsutaan yleiskaavaksi ja rajattua aluetta koskevaa kaavaa taas osayleiskaavaksi. Osayleiskaava voidaan tehdä vaikkapa ranta-alueille ja se voi olla tarkempi kuin yleiskaava muuten.
Yleiskaava ohjaa asemakaavoitusta. Asemakaavaa laadittaessa siis tarkistetaan, minkälaisia ohjeita yleiskaavassa annetaan maankäytölle. Jos asemakaavaa ei ole, rakennetaan yleiskaavan mukaan. Yleiskaavan vahvistaa kunnanvaltuusto.
Yleiskaavan sisältövaatimukset määritellään Maankäyttö- ja rakennuslain pykälässä 39.
Sergio Liani
Sergio Liani (s. 3. elokuuta 1943) on entinen italialainen yleisurheilija. Hän päälajinsa oli 110 metrin aitajuoksu.
Liani juoksi kolmissa ulkoratojen EM-kilpailuissa 110 metrin aitajuoksun loppukilpailussa. Budapestissa 1966 hän oli kolmesta italialaisesta heikoimpana kuudes ajalla 14,2 s, Ateenassa 1969 hän sijoittui kahdeksanneksi ajalla 14,1 s ja Helsingissä 1971 hänen sijoituksensa oli kuudes ja aikansa 14,4 s.
Ainoan arvokisamitalinsa Liani saavutti sisäratojen EM-kilpailuissa 1971 Sofiassa. Tuolloin hän sijoittui 60 metrin aitajuoksussa pronssille ajalla 7,9 s.
Warren (Ohio)
Warren on kaupunki Yhdysvalloissa, Ohion osavaltion koillisosassa, Trumbullin piirikunnassa. Kaupungissa asuu vuonna 2010 tehdyn väestönlaskennan mukaan 41 557 ihmista ja se on piirikuntansa keskus.
Malediivien talous
Malediivien talous on hyvin riippuvainen maahan suuntautuvasta matkailusta. Turismin kasvun myötä siitä on nopeasti tullut keskitulotason valtio, mutta maassa on edelleen suuri ja kasvava talouden alijäämä. Maan talouspohjan monipuolistaminen on Malediiveille suuri lähitulevaisuuden haaste. Pidemmällä aikavälillä Malediivien viranomaiset ovat huolissaan eroosion ja ilmastonmuutoksen vaikutuksista matalaan maahan. Maan alueesta 80% on alle metrin korkeudella merenpinnasta.
Teollisuus
Teollisuuden osuus Malediivien bruttokansantuotteesta on vain noin 9%. Maan perinteisiä teollisuudenaloja ovat veneenrakennus ja käsityöt. Nykyaikainen teollisuus rajoittuu muutamaan tonnikalasäilykkeitä tuottavaan laitokseen, vaatetehtaaseen ja pullotuslaitokseen. Pääkaupunki Maléssa on muutama yritys, jotka tuottavat PVC-putkia, saippuaa, huonekaluja ja elintarvikkeita.
Maatalous
Malediivien maaperä soveltuu huonosti maanviljelykseen. Viljelykelpoista alaa on vähän, joten viljelykasvit rajoittuvat muutamiin kasveihin, joilla taataan toimeentulo. Tärkeitä viljelykasveja ovat kookospähkinä, banaani, leipäpuu, papaija, mango, taaro, betelpähkinä, chilit, bataatti ja sipuli. Lähes kaikki elintarvikkeet on tuotava maahan.
Palvelut
Kirkkaiden vesien, valkoisten hiekkarantojen ja korallien ansiosta Malediivit on houkutteleva turistikohde. Turismista muodostui 1980-luvulla maan tärkein valuutanlähde, ohi perinteisen kalastuksen. Maahan on 1970-luvulta lähtien rakennettu lomakeskuksia, jotka koostuvat olkikattoisista bungaloweista. 1970-luvulta lähtien Malediiveilla on valjastettu noin 80 aiemmin asumatonta saarta turismia varten. Niiden kokonaiskapasiteetti on noin 19 000 vuodepaikkaa. Pääkaupunki Malé on turisteilta suljettu maan perinteisen elämänmuodon suojelemiseksi.
Infrastruktuuri
Malediivien infrastruktuuria on kehitetty pääasiassa turismin ja sitä täydentävien palvelualojen ja liikenteen tarpeisiin. Matkailualan ylläpitäminen on Malediiveille välttämätöntä, sillä siitä saatavia tuloja ohjataan ilmastonmuutoksen aiheuttaman merenpinnan nousulta suojautumiseen. Malediivit on maailman matalin valtio, se koostuu 27 koralliatollista ja se on keskimäärin noin 1-1,5 metrin korkeudella merenpinnasta. Ongelman ratkaisemiseksi maassa on investoitu tekosaariin. Yksi tällainen on Hulhumalén saari lähellä Maléa ja Velanan kansainvälistä lentoasemaa. Hulhumalé on rakennettu pumppaamalla hiekkaa ympäröiviltä atolleilta ja sitä on vahvistettu valleilla jotka ulottuvat kolme metriä merenpinnan yläpuolelle.
Liikenne
Malediiveilla saarten välissä ei ole siltoja, minkä vuoksi paikalliset asukkaat liikkuvat saarelta toiselle veneillä. Päällystettyjä teitä Malediiveilla on vain suurimmilla atolleilla.
Energia
Malediiveilla kulutettu sähköenergia on tuotettu pääasiassa dieselgeneraattoreista, mutta aurinkovoimaa on käytetty yhä enemmän korkeiden polttoainekustannusten säästämiseksi.
Mitch Evans
Mitchell Evans (s. 24. kesäkuuta 1994 Auckland, Uusi-Seelanti) on uusiseelantilainen moottoriurheilija, joka kilpaili GP2-sarjassa vuosina 2013-2016. Evansin managerina toimii Formula 1-kuljettajanakin tunnettu Mark Webber. Hänen vanhempi veljensä Simon Evans on myös moottoriurheilija.
Ura
Evans aloitti uransa karting-sarjoissa voittaen muun muassa 100 cc -luokan ja CIK Trophy -sarjojen mestaruudet. Vuonna 2007 hän kilpaili Formula First -sarjassa kolme kilpailua. Hän ajoi täyden kauden vuosina 2007-08 sijoittuen yhdeksänneksi. Vuonna 2008 Evans voitti Formula Ford -talvisarjan mestaruuden. Hän myös sijoittui toiseksi Uuden Seelannin Formula Ford -mestaruussarjassa kaudella 2008-09. Samalla hänestä tuli sarjan nuorin kuljettaja, joka on voittanut sarjan osakilpailun.
Vuonna 2009 Evans sijoittui toiseksi Australian Formula Ford -sarjassa ja VSCRC Formula Ford Fiesta Series -sarjassa. Lisäksi hän sijoittui viidenneksi Australian Drivers -mestaruussarjassa.
Vuonna 2010 Evans voitti Toyota Racing Series -sarjan mestaruuden. Hän myös sijoittui toiseksi Australian Drivers -mestaruussarjassa.
Vuonna 2011 hän voitti Uuden Seelannin Grand Prix -kilpailun jolloin hänestä tuli historian nuorin kansainvälisen kilpailun voittanut kuljettaja. Evans voitti toiseen kertaan Toyota Racing Series -sarjan mestaruuden vuonna 2011. Samana vuonna Evans ajoi 3 kilpailua Britannian Formula 3 -sarjassa keräten 10 pistettä. Hän voitti vuoden 2011 päätteeksi Jim Clark -palkinnon.
Vuonna 2012 Evans ajoi myös Toyota Racing Series -sarjassa viisi kilpailua. Seuraavana vuonna hän ajoi samassa sarjassa kolme kilpailua Toyota Racing Series -sarjassa voittaen kaksi kilpailua.
GP3 (2011–2012)
Vuonna 2011 Evans kilpaili GP3-sarjassa Arden-tallissa. Hän ajoi Espanjan pitkässä kilpailussa voittoon GP3-historian nuorimpana kuljettaja ollessaan vasta 16-vuotias. Evans johti sarjaa kauden alussa, mutta lopulta hän putosi mestaruustaistelusta ja sijoittui sarjan yhdeksänneksi keräten 29 pistettä. Vuonna 2012 Evans voitti GP3-mestaruuden keräten neljä paalupaikkaa, kolme voittoa ja kaksi kilpailun nopeinta kierrosta.
GP2 (2013–2016)
pienoiskuva|Evans Russian Time -tallin GP2-auton ratissa vuonna 2014. Hän siirtyi GP2-sarjaan jatkaen Arden-tallin riveissä. Evans ajoi heti ensimmäisessä GP2-viikonlopussa palkintopallille ollen Malesian sprinttikilpailun kolmas. Samalla hänestä tuli nuorin palkintokorokkeelle sijoittunut GP2-kuljettaja 18-vuotiaana. Monacossa Evans lähti eturivistä kakkosruudusta ja ajoi ensimmäisessä kilpailussa kolmanneksi. Sprinttikilpailussa hän sijoittui myös kolmanneksi. Hän saavutti myös yhden kakkossijan Unkarin sprinttikilpailusta sijoittuen sarjan 14:nneksi. Vuonna 2014 Evans jatkoi GP2:ssa siirtyen Russian Time-talliin. Hän otti kauden aikana kaksi voittoa Britannian ja Saksan viikonlopun pitkistä kilpailuista sijoittuen loppupisteissä sarjan neljänneksi. Vuonna 2015 Evans jatkoi toisen kauden Russian Time -tallissa. Hän sijoittui sarjassa viidenneksi saavuttaen kaksi voittoa ja seitsemän palkintosijaa. Vuonna 2016 Evans kilpaili neljännen kautensa GP2-sarjassa siirtyen Campos Racing -talliin. Hän voitti Itävallan pitkän kilpailun.
Formula E (2016–)
Vuodesta 2016 alkaen Evans on kilpaillut Formula E -sarjassa Jaguar Racing -tallin kuljettajana.
Agentti Cody Banks
Agentti Cody Banks (Agent Cody Banks) on yhdysvaltalainen elokuva, joka julkaistiin vuonna 2003. Elokuvan ohjasi Harald Zwart ja sitä tähdittää Agentti Cody Banksin roolissa 15-vuotias Frankie Muniz.
Juoni
Cody Banks asuu äitinsä (Cynthia Stevenson) ja isänsä (Daniel Roebuck kanssa. Hänellä on paljon Bond-tyylisiä agenttitarvikkeita kuten: BMW:n rullalauta, suihkumoottorikäyttöinen lumilauta, urheiluauto ja röntgenlasit. Agentti Cody Banks on nukkuva CIA:n agentti joka otetaan käyttöön koska häntä tarvitaan tekemään tuttavuutta Natalie Connorsin (Hilary Duff) kanssa jonka isä on tiedemies tohtori Connors (Martin Donovan). Isä on kahden konnan Brinkmanin (Ian McShane) ja Molayn (Arnold Vosloo) vankina, ja he yrittävät saada haltuunsa tohtorin tiedot. Hän on löytänyt nanoteknologiasta bugin jolla saa nano-botit syömään Yhdysvaltojen satellittienohjausjärjestelmän.
Rooleja
Lähde:
Uljana Semjonova
Uljana Larionovna Semjonova (s. 9. maaliskuuta 1952 Zarasai, Liettuan SNT) on latvialainen uransa lopettanut koripalloilija. Hän on Latvian kansalainen vaikka edustikin kilpaurallaan Neuvostoliittoa. Semjonova valittiin uransa aikana 12 kertaa Latvian suosituimmaksi urheilijaksi. Koripallouransa jälkeen hänet valittiin Basketball Hall of Fameen sekä FIBA Hall of Fameen.
Semjonova edusti valtaosan seurajoukkueurastaan riikalaista TTT Rīgaa, joka hallitsi Eurooppaa 1970-luvulla. Hän voitti seuran paidassa 11 kertaa Euroliiga-mestaruuden sekä 15 kertaa Neuvostoliiton mestaruuden. Uransa viimeisen kaudet Semjonova edusti espanjalaista Tintorettoa sekä ranskalaista Valenciennesia.
Maajoukkuetasolla Semjonova edusti Neuvostoliittoa vuosina 1968–1986, jolloin joukkue ei hävinnyt yhtäkään maaottelua. Hän voitti maajoukkueuransa aikana kaksi olympiakultaa, kolme MM-kultaa sekä kymmenen perättäistä Euroopan-mestaruutta. Hän onkin naiskoripallon kaikkien aikojen menestynein pelaaja maajoukkuetasolla.
Ľubomír Višňovský
Ľubomír Višňovský (s. 11. elokuuta 1976 Topoľčany, Tšekkoslovakia) on slovakialainen uransa lopettanut jääkiekkopuolustaja.
Los Angeles Kings varasi Višňovskýn vuonna 2000. Hän murtautui heti ensimmäisellä kaudellaan Kingsin pelaavaan kokoonpanoon ja pelasi lähes kaikki kauden ottelut. Kings kauppasi Višňovskýn kesällä 2008 Edmonton Oilersiin. Pelattuaan pari kautta Oilersissa hänet kaupattiin maaliskuussa 2010 Anaheim Ducksiin, josta Oilersiin siirtyi puolustaja Ryan Whitney. Višňovský pelasi NHL:n tähdistöottelussa vuonna 2007.
Višňovský on nimetty maansa parhaaksi puolustajaksi kuusi kertaa (1999, 2001, 2000, 2002, 2003 ja 2005) ja parhaaksi pelaajaksi kerran (2005).
Kansainväliset ottelut
Višňovský on edustanut Slovakiaa seuraavissa turnauksissa:
Roger Tory Peterson
thumb|250px|Roger Tory Peterson Institute Roger Tory Peterson (28. elokuuta 1908 Jamestown, New York – 28. heinäkuuta 1996 Old Lyme, Connecticut) oli yhdysvaltalainen taidemaalari, lintutieteilijä ja luonnonsuojelija.
Petersonin vanhemmat olivat Charles Peterson, joka oli syntynyt Ruotsissa, ja Henrietta Badar, joka oli syntynyt Saksassa. Hänen puolisonsa oli Barbara Coulter Peterson.
Peterson oli lapsena yksinäinen ja luki paljon kirjoja. Kirja, joka antoi hänen elämälleen suunnan, oli Ernest Thompson Setonin 1903 kirjoittama Kaksi partiopoikaa. Peterson samaistui kirjan päähenkilöön Janiin. Eräs hänen opettajistaan, Blanche Hornbeck, perusti nuorille tarkoitetun luontokerhon Junior Audubon Clubin, joka kokoontui koulun jälkeen. Kerran opettaja antoi lapsille tehtäväksi maalata vesiväreillä jokin lintu Eatonin kirjasta The Birds of New York State. Peterson sai väritettäväkseen sinitöyhtönärhen, ja tämän jälkeen hän päätti ruveta lintumaalariksi.
Päätettyään koulunsa Peterson muutti New Yorkiin ja opiskeli maalaustaidetta, minkä jälkeen hän opetti tieteitä ja taiteita Massachusettsissa. Vuonna 1934 hän julkaisi ensimmäisen kirjansa Guide to the Birds, joka oli ensimmäinen varsinainen lintujen määrityskirja, ja jonka kahden tuhannen kappaleen painos myytiin loppuun viikossa. Kirjasta otettiin viisi uusintapainosta. Kirjan kustantaja alkoi julkaista The Peterson Field Guides -nimistä sarjaa, johon Peterson myös kirjoitti. Sarjassa on julkaistu ainakin 51 osaa.
New Yorkin osavaltion ympäristönsuojeluviraston Roger Tory Peterson Institute Jamestownissa on nimetty hänen kunniakseen.
Kari Bergqvist
Kari Bergqvist (s. 4. huhtikuuta 1957 Karhula) on entinen suomalainen jalkapalloilija.
Suomen maajoukkueessa Bergqvist pelasi vuosina 1980–1981 yhteensä 6 maaottelua.
Roberto Tamagnini
Roberto Tamagnini (s. 1. maaliskuuta 1942 San Marino) on sanmarinolainen entinen ampuja. Nykyisin hän toimii maansa ammuntaliiton presidenttinä.
Tamagnini osallistui olympialaisiin kolmesti, vuosina 1972–1980. Hän keskeytti 25 metrin olympiapistoolin kilpailussa Münchenin kisoissa 1972 ja oli vuoden 1976 kisoissa lajissa 46. eli kolmanneksi viimeinen. Moskovan olympialaisissa 1980 hän oli 40 kilpailijasta 36. paras.
Seppo Tenhunen
Seppo Tenhunen (5. syyskuuta 1953 Oulu) on entinen suomalainen jääkiekkoilija. Tenhunen edusti urallaan I-divisioonassa Oulun Kärppiä ja Savonlinnan Pallokerhoa sekä jääkiekon SM-liigassa Kärppiä. Tenhunen voitti jääkiekon Suomen mestaruuden kaudella.
Tenhunen pelasi SM-liigassa yhteensä 120 ottelua. Oulun Kärppiä Tenhunen edusti urallaan yhteensä 217:ssa ottelussa.
Yleisluistelun Euroopan-mestaruuskilpailut 1898
Euroopan luistelumestaruudesta kilpailtiin Helsingissä 19.-20. helmikuuta 1898. Vain miehet kilpailivat.
Kilpailut järjestettiin Pohjoissataman luistinradalla meren jäällä.
…Nothing Like the Sun
…Nothing Like the Sun on laulaja-lauluntekijä Stingin tupla-albumi vuodelta 1987. Albumin nimi on lainaus William Shakespearelta ja se esiintyy kappaleella "Sister Moon". Levyn ovat tuottaneet Neil Dorfsman ja Sting. Levy-yhtiö on A&M Recordsin osasto Kanadan Ontarion Scarboroughissa. Tuottajien apulaisina ovat olleet Ken Blair ja Dave O'Donnell. Levy on äänitetty Air-studioilla Montserratissa. Miksauksen ovat tehneet Hugh Padgham ja Dorfsman apulaisinaan Bob Vogt ja Mark McKenna. Muista poiketen kappaleen "We'll Be Together" ovat tuottaneet Bryan Loren ja Sting ja sen on miksannut Paul McKenna apulaisenaan John Hegedes. Masteroinnin on tehnyt Bob Ludwig Masterdisk-studiossa New Yorkissa. Valokuvat on ottanut Brian Aris ja visuaalinen suunnittelu on Richard Frankelin käsialaa. Kiitoksissa mainitaan henkilökohtaisesti Danny Quatrochi, Theresa "Babe" Greene, Kathleen McGee, Miles Copeland, Kim Turner ja Kathryn Schenker.
Kappaleet
Sivu 2
Sivu 3
Sivu 4
Kaikki kappaleet on tehnyt ja sovittanut Sting lukuun ottamatta kappaletta "Little Wing", jonka on tehnyt Jimi Hendrix. Kappaleiden sanat on painettu erilliselle nelisivuiselle paperiarkille. Sting on kirjoittanut kappaleiden syntyhistorian.
Kappaleen "History Will Teach Us Nothing" osalta Sting viittaa Buckminster Fullerin kirjaan "Critical Path".
Kappaleen "Fragile" yhteydessä Sting mainitsee amerikkalaisen insinööri Ben Linderin, jonka contrat surmasivat vuonna 1987.
Kappale "Secret Marriage" on saanut vaikutteita Hanns Eislerin melodiasta. Eisler oli Bertolt Brechtin kollega ja molemmat pakenivat natsien vainoa Yhdysvaltoihin.
Jimi Hendrixin kappaleella "Little Wing" on mukana Gil Evans orkestereineen. Sting kertoo tavanneensa Evansin Ronnie Scottin klubilla Lontoossa. Evans oli kertonut pitävänsä bassolinjasta kappaleella "Walking on the Moon". Pari vuotta myöhemmin Sting oli laulanut Evansin 15-miehisen yhtyeen solistina pienessä Sweet Basil -klubissa Greenwich Villagessa. Esitettävinä olivat olleet Tony Williamsin kappale "There Comes a Time" ja Hendrixin kappaleet "Little Wing" ja "Up from the Skies", jotka olivat kuuluneet Evansin ohjelmistoon jo vuosien ajan. Sting kertoo, että The Jimi Hendrix Experience oli eräs ensimmäisistä hänen näkemistään yhtyeistä. Sting oli ollut tuolloin 15-vuotias ja oli juuri ostanut Hendrixin ensimmäisen singlen Hey Joe. Hendrix oli esiintynyt Newcastlessa klubissa nimeltä Go-Go.
Muusikot
Kappaleella "Little Wing":
Kappaleella "They Dance Alone (Gueca Solo)":
Taustalaulajat:
Lähteet
Sting 2LP …Nothing Like the Sun (A&M Records SP 6402, 1987)
Hagelstam
Hagelstam voi viitata seuraaviin:
Päivä (täsmennyssivu)
Päivä voi tarkoittaa seuraavia:
Krombacher
thumb|right|Krombacherin panimo Kreuztalissa Krombacher on saksalainen panimo, jonka tuotteisiin kuuluu Krombacher Pils -olut (4,8 t-%) ja muita juomia. Kreuztalin kaupungissa sijaitseva panimo on perustettu vuonna 1803 .
Wallander: Peitenimi
Peitenimi on Wallander-elokuvasarjan yhdeksäs elokuva. Elokuvan alussa Linda Wallander ja Svartman löytävät hylätystä rekka-auton kontista yhdeksän kuollutta ulkomaalaista ihmistä ja elossaolevan vauvan. Poliisit ryhtyvät tutkimaan tapausta, joka näyttäisi johtavan ihmiskaupan jäljille.
Mariano Cañardo
Mariano Cañardo Lacasta (5. helmikuuta 1906 Olite, Navarra – 20. kesäkuuta 1987 Barcelona) oli espanjalainen maantiepyöräilijä.
Asemakaava
thumb|Porin asemakaava vuodelta 1852. Asemakaava on maankäytön suunnittelussa eli kaavoituksessa yksityiskohtaisin kaava. Asemakaavassa keskitytään johonkin tiettyyn kunnan osaan. Asemakaavassa osoitetaan kunnan osa-alueen käytön ja rakentamisen järjestäminen ja siten luodaan perusta maanomistajien ja kunnan välisten suhteiden muotoutumiselle. Kunnan yleiskaava ohjaa asemakaavojen laadintaa. Vanhoissa teksteissä käytetään sanaa asemakartta.
Asemakaavan merkinnät
Asemakaavan laadinnassa otetaan huomioon kunnan kehitys ja ajanmukaisuus. Siinä määritellään yksityiskohtaisesti tietyn alueen käyttötarkoitus sekä ohjataan rakentamista. Siinä esitetään yleensä rakennusten muoto ja sijoittuminen, leikkipaikkojen ja pysäköintialueiden sijainti ja mitoitus, kerrosala, rakennustapaa koskien esimerkiksi julkisivumateriaalit, ääneneristysmääräykset, väestönsuojelutapa ja tontin huleveden käyttö. Kaavamerkinnät on määritelty Suomen rakentamismääräyskokoelmassa, mutta asemakaavalla pyritään määräämään vain välittömästi maankäyttöön liittyvistä kysymyksistä. Kaavaan merkitään myös tonttien tehokkuusluku.
Asemakaavassa voidaan määrittää ja määrätä alueen suojelukohteet.
Asemakaavan hyväksyminen
Keskikokoisessa suomalaisessa kaupungissa voi olla laadittu satojakin asemakaavoja. Kaavan hyväksymisen jälkeen alue on rakennuskiellossa, kunnes kaava on saanut lainvoiman.
Uuden asemakaavan hyväksyy kunnanvaltuusto, vähäisen muutoksen voi hyväksyä kunnanhallitus tai lautakunta.
Vuosittainen kaavoituskatsaus
Kunnan tulee vähintään kerran vuodessa laatia katsaus kunnassa vireillä olevista kaava-asioista. Kaavoituskatsauksessa selostetaan lyhyesti kaava-asiat ja niiden käsittelyvaiheet, sekä sellaiset päätökset ja muut toimet, joilla on välitöntä vaikutusta kaavoituksen lähtökohtiin, tavoitteisiin, sisältöön ja toteuttamiseen.
Singer of the World
Singer of the World, myös Cardiffin laulukilpailu ja BBC Cardiff Singer of the World competition, on Britanniassa Walesin Cardiffissa pidettävä BBC:n järjestämä laulukilpailu. Kilpailu on maailman arvostetuimpia laulukilpailuja.
Cardiffin laulukilpailu järjestetään joka toinen vuosi. Ensimmäinen kilpailu järjestettiin 1983, ja sen voitti Karita Mattila. Vuonna 2003 kilpailun voitti Tommi Hakala. Palkintona pokaalin lisäksi on 15 000 puntaa ja mahdollisuus työsuhteeseen BBC:n ja Walesin kansallisoopperan kanssa.
Segrate
Segrate on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 10 kilometriä koilliseen. Segraten keskusta on rakennettu pääosin 1960-luvulla.
Maantiede ja ilmasto
Segrate sijaitsee Lombardian länsiosassa ja tiheään asutun Milanon metropolikaupungin itäosassa. Tekojärvi Idroscalo di Milano sijaitsee osittain Segraten alueella. Se rakennettiin 1920- ja 1930-luvuilla vesilentokoneiden käyttöön. Milanon toinen päälentoasema, Linate, sijaitsee niin ikään osin Segraten alueella.
Segrate on muun Milanon seudun tavoin osa laajaa Pojoen laaksoa, jossa talvet ovat viileitä ja osin sumuisia ja luntakin saattaa sataa. Kesät ovat lämpimiä, ja etelästä saapuvat subtrooppiset ilmamassat muuttuvat tukaliksi, mikäli tuulisuus on samaan aikaan vähäistä. Alpeilta puhaltaa kaikkina vuodenaikoina voimakkaita föhntuulia. Ylin 2000-luvulla mitattu lämpötila on 38,0 °C ja alin –12,6 °C.